Jme₁ca₂nei₂ jaun₂, ca₂sión₃ chiꞌ₂ dsɨ₂guia₃-tɨ́n₂ quiáin₅ ca₂të₂ jmɨ₁ŋíꞌ₄.
Jaun₂ ca₂tóinꞌ₂ ꞌŋióꞌ₃ caun₂ tsɨ₁mu₅, jaun₂ ca₂jme₃lióg₃ ca₂ꞌain₃ jmɨ₁ŋíꞌ₄ a₂dsɨ₃léin₂ Capernaum. Jme₁ma₂tóꞌ₂ nei₂ bá₄ jaun₂, tsá₃ jme₁ma₂quiongꞌ₅₄ bá₄ guë́₄ Jesús.
Jaun₂ ca₂rë₃lióg₃ ca₂ꞌág₂ dsí₂ tiá₂ lɨn₃, jaun₂ qui₂ca₂ronꞌ₂ jmɨ₁ŋíꞌ₄.
Jme₁ma₂ꞌain₂ conꞌ₂ ꞌŋiá₂-jŋéi₂ kilómetros, jaun₂ ca₂jág₃ a₂ja₂quián₃ Jesús cau₅ tsɨ₁mu₅, a₂ŋɨ₂₃ ne₄ jmɨg₂; jaun₂ ca₂rë₃góꞌ₅ ꞌŋio₅ lɨn₃.
La₁ia₁ ca₂juáꞌ₂ Jesús: ―¡Jniá₂ bá₄ la₂; tsá₃ lë₁jmo₂ ꞌniaꞌ₂ gangꞌ₃!
Jaun₂ në́₃ ca₂liaꞌ₂ ꞌioꞌ₂ jénꞌ₅ bá₄ ca₂guein₃ Jesús ꞌŋióꞌ₃ tsɨ₁mu₅, jaun₂ quianꞌ₅₄ ca₂tiá₂ co₂lág₂ bá₄ ca₂dsi₃léin₂ cheiꞌ₅₄ ꞌuë₃ ja₁jme₁tioinꞌ₅₄ juɨ₅ i₃léin₂.